text: Coulant de xocolata negra amb taronja | Chocolates Torras
  Avui ens ve de gust donar-nos un capritx. Què us sembla si gaudim d'un deliciós coulant de xocolata? Es tracta d'unes postres franceses que s'han convertit amb els anys en tot un clàssic que agrada tant a la canalla com als més grans. I es que, qui pot resistir-se a un esponjós pa de pessic amb cor de xocolata calenta? Doncs això, ningú! Vols aprendre a fer-los i sorprendre als teus convidats? La nostra proposta és que li donis un toc diferent: fes servir xocolata negra amb taronja. El resultat serà ESPECTACULAR!
  220gr. de xocolata de rebosteria negra amb taronja
  Una cullerada petita de cacau pur en pols
  150gr. de sucre de llustre
  El primer que cal fer és escalfar la xocolata negra amb taronja. Et recomanem que et llegeixis atentament aquests consells per no cremar la xocolata.
  D'altra banda, mescla la mantega (punt de pomada) amb el sucre i bat amb unes varetes. A continuació, afegeix els ous a la mescla i incorpora la farina a poc a poc, sense deixar de remoure. Per últim, fica també la canela.
  Quan tinguis la mescla, aboca la xocolata calenta i torna a batre novament. Una vegada hagis realitzat aquest pas, agafa uns motlles de silicona (o motlles de flam engreixats amb mantega) i aboca la mescla.
  Fica els motlles al forn a 180ª durant 16 minuts. Després, espera una mica a què es refredin i, tot seguit, treu-los del motlle amb molta cura. Posa'ls en un plat amb una mica de sucre.
  Presentació: et recomanem que serveixis el coulant amb taronja natural tallada de forma molt fina, amb una bola de gelat de vainilla o amb una mica de sorbet de mandarina